Stanislav Háber

Stanislav Háber (* 24. august 1966, Brezno) je slovenský novinár, rozhlasový a televízny redaktor, reportér, hovorca, prozaik, básnik a publicista.

 Životopis 
V rokoch 19801984 študoval na Vojenskom gymnáziu SNP v Banskej Bystrici, 19841985 na Vysokej vojenskej leteckej škole SNP v Košiciach odbor pilot – nadzvuk, no po autohavárii z viny policajta, ktorý ju spôsobil služobným autom, bol vyradený z pilotného výcviku a strávil v nemocniciach od Prahy cez Jesenníky a Ružomberok až po Košice a Prešov, kde bol všade hospitalizovaný, celkovo rok a pol. V 19871993 študoval na Filozofickej fakulte UPJŠ v Prešove (VaVD) a žurnalistiku na Filozofickej fakulte Univerzity Komenského v Bratislave, kde 1993 promoval na katedre žurnalistiky.Stanislav Háber. In: 

V rokoch 19861987 bol vojak z povolania v Prešove, od roku 1987 pracoval ako redaktor podnikových novín v Košiciach, v Prešove v Prešovských novinách, v rokoch 19871991 redaktor Hlavnej redakcie Televíznych novín STV v Bratislave a aj Čs. televízie v Prahe (Kavčí Hory). Zapojil sa do zmien v roku 1989, keď ako jeden z piatich pracovníkov STV pomohol pripraviť štrajk televíznych pracovníkov a vďaka tomu sa odvysielalo prvé Štúdio dialóg už 24. novembra 1989 v STV teda o týždeň skôr ako v Prahe, kde sa tak stalo až 1. decembra 1989. Od roku 1991 bol redaktorom viacerých periodík (Zmena, Smena a Smena na nedeľu). Pracoval aj ako lietajúci reportér pre vtedy populárne Rádio Rock FM (19911992), bol redaktorom týždenníka Slobodný piatok (1992) a pracoval pre Český rozhlas v Prahe pre redakciu Rádiofórum (1992). Následne pracoval v TASR a v Hospodárskych novinách (1993).

Od roku 1994 pôsobil ako riaditeľ odboru verejnej mienky a hovorca Mečiarovho HZDS, v rokoch 19951996 bol hovorcom Ministerstva dopravy, pôšt a telekomunikácií SR a ministra Alexandra Rezeša. Ďalej bol hovorcom ministra pôdohospodárstva Stanislava Becíka, ministra Miroslava Jureňu, ministerky Zdenky Kramplovej a ministra Vladimíra Chovana. Podieľal sa na dokumente VTV Utajení svedkovia prehovorili, venovanom zavlečeniu Michala Kováča ml. do Rakúska a vražde Róberta Remiáša, ktorý následne prevzala STV a ktorý 
sa podľa mediálnej analytičky Miroslavy Kernovej stal vrcholom politizácie a zneužívania vtedajšej STV v prospech Vladimíra Mečiara.

Následne pôsobil ako redaktor Literárneho týždenníka, v roku 1997 pracoval ako zástupca šéfredaktora týždenníka Extra, od roku 1997 bol redaktorom denníka Slovenská republika a od roku 1999 Nový deň v Bratislave.

Potom bol asistentom poslanca Národnej rady SR za HZDS Jána Cupera, živnostníkom, autorom na voľnej nohe a poberal štipendium Literárneho fondu SR. Od roku 2006 pôsobil na Ministerstve pôdohospodárstva SR aj v pozícii hovorcu. V roku 2007 bol pri ustanovení Európskeho parlamentu Rómov, ktorý viedol na prvom rokovaní ako hovorca a moderátor. V časoch zamestnania v STV moderoval spravodajské relácie a priame prenosy, neskôr (v roku 1997) reláciu Silná káva a v roku 2007 duchovnú reláciu Sféry dôverné, kde došlo po účasti Vladimíra Mečiara v diskusii na tému odkazu Cyrila a Metoda v Ústave SR a medializácii pôsobenia Stanislava Hábera v HZDS k sporu s STV, pričom Háber požadoval od televízie ospravedlnenie za údajnú diskrimináciu na základe jeho predchádzajúceho povolania. Pôsobil ako člen Rady Slovenského rozhlasu (2010).

Vo voľbách do Národnej rady SR v roku 2010 a 2012 neúspešne kandidoval za HZDS.Stanislav Háber. In: Stanislav Háber. In:  Od roku 2013 pracoval na publicite slovenských eurofondov (ROP, IROP), kde bol vyhodnotený v rámci EK v Bruseli ako najlepšia publicita zo všetkých operačných programov v celej EÚ za rok 2016. Od roku 2021 pôsobí ako online redaktor RTVS. Vo Večerných reflexiách s moderátorkou Jankou Bleyovou zhrnul svoje životné poznatky na Rádiu Regina 14. júna 2022 a 1. mája 2022 Rádio Devín odvysielalo o jeho živote a tvorbe literárno-dramatické pásmo.

V Starom Smokovci v roku 2023 odhalili pamätnú tabuľu v Grand hoteli jeho starému otcovi Josefovi Pollakovi (* 1900 – † 1986), kde sa píše, že tento údajný nemanželský syn rakúskeho cisára Františka Jozefa I. a českej prostitútky tu pracoval dvadsať rokov (19601980) ako recepčný. O jeho živote napísal Stanislav Háber román vydaný v dvoch vydaniach, slovensky aj česky, s názvom Úsmevy z pekla.

 Tvorba 
Ako prozaik debutoval románom z vojenského prostredia Sme samý lepší chlap, v ktorom sa zaoberal otázkami etiky a na pozadí totalitného režimu spochybnil zmysel existencie armády. Je tiež autorom noviel Paľko Hrchov, ktorej ústredná novela bola publikovaná a preložená do francúzštiny, a románu s filozofickým až mystickým charakterom s ústrednou myšlienkou hľadania slobodnej vôle a konania jednotlivca Najvyšší a najnižší. V roku 1992 pripravil protivojnový poetický film Tisíc malých princov z vojny na Balkáne, keď sa rozpadala krvavo Juhoslávia ako príspevok k zániku Česko-Slovenska, aby sa nič podobné neopakovalo a tento film vysielali opakovane z Prahy do oboch krajín Slovenska aj Česka na zanikajúcom federálnom okruhu zanikajúcej Československej televízie (ČSTV) s názvom F1, aby sa vtedajší politici v Česku a na Slovensku snažili vzťahy v spoločnosti nevyostrovať. Film Tisíc malých princov bol premietaný aj na festivale filmov Fórum, avšak v nesúťažnej časti, lebo autor nechcel, aby sa z tejto témy hyenisticky vytĺkal kapitál.

Venuje sa aj poézii, prvé básne publikoval časopisecky a v zborníkoch (Jarný súzvuk, Dotyky, Krajská knižnica Košice), knižne vydal viacero zbierok s občianskou, ale aj mystickou a kresťanskou lyrikou.

V oblasti publicistiky je okrem knižných súborov časť aktivít známa aj z autorových komentárov. Počas práce v Československej televízii dve jeho reportáže prevzala CNN (Animácia činnosti srdca 1989 a Požiarnické auto 1989) a súbor reportáži britská BBC.

V roku 1998 získal medailu ministra obrany III. stupňa na návrh slovenských vojenských letcov za zvláštne zásluhy o slovenské vojenské letectvo. V roku 2004 vyhral prvé miesto v celoslovenskej literárnej súťaži Braneckého Trenčín v kategórii próza dospelých za text Kristus. V roku 2007 sa stal v Česku laureátom literárnej súťaže knižnice v Plzni. V roku 2008 dostal ocenenie Mestskej knižnice v Čelákoviciach pri Prahe za poéziu. V roku 2009 dostal cenu mimoriadnej prvej jarnej kvetiny v poetickej súťaži Cesta, literárny server pismak.cz a prvé miesto v poetickej súťaži Snenie, druhú cenu v poetickej súťaži Strom, prvú cenu v poetickej súťaži Krasohľad a Kolotoč, druhú cenu v poetickej súťaži Jaro a tretiu cenu v poetickej súťaži Hranice síl. Na 7. festivale Literárna Vysočina v českej Chotěboři v roku 2009 získal hlavnú cenu Quo vadis za rukopis nevydanej knihy próz Mäkké „F“. Víťaz literárnej súťaže Adrenalín s fejtónom Záletník. V roku 2009 získal v českej poetickej súťaži Doznievanie leta 3. miesto a súčasne cenu poroty. Nakoniec rok 2009 uzavrel prvým miestom v poetickej súťaži Vianočná. V českej poetickej súťaži na shakespearovskú tému Byť či nebyť vyhral prvú cenu vo februári 2010. Začiatkom marca 2010 vyhral českú poetickú súťaž s básňou Veční vo svete viet.

V roku 2004 jeho zbierku poézie Záhady duševnej záhrady zaradili v Moskve do zbierkových fondov Múzea Konstantina Paustovského a o jeho diele informoval ruský literárny časopis Svet Paustovského (2005). V roku 2004 získal štipendium Literárneho fondu na román Hrom. V rokoch 2004 – 2005 pripravil unikátny projekt rozhlasových poviedok na každý deň v roku, teda v počte 366 poviedok – Príbehy mena (súčasne aj na www.exil.sk), ktoré napísal, a boli vysielané v Rádiu Lumen. V rovnakom rádiu Lumen mu v rokoch 2005 – 2007 vysielali ďalší jedinečný projekt Svätí pre súčasnosť, ktorý spočíval v tom, že každý deň v priebehu celého roka pripravil jeden životopis svätého, ktorý mal práve sviatok.

Pripravil viacero dokumentárnych filmov, z ktorých k najznámejším patrí protivojnová poéma Tisíc malých princov (1992), nakrútená v čase vojny v krajinách bývalej Juhoslávie o deťoch vo vojnových konfliktoch. Tento film bol prezentovaný v nesúťažnej časti bratislavského festivalu Fórum v roku 1992 a opakovane vysielaný v ČSTV v Prahe na okruhu F1, potom v STV a VTV. K ďalším známym filmom patrí Gróf strateného času (1992) v hlavnej úlohe s Dušanom Jamrichom o záhade bojnického oltára, či Astronaut kazateľ (1990) o Jamesovi Irwinovi a jeho ceste na Mesiac v rámci programu Apollo. Počas práce v STV jeho reportáže Animácia činnosti srdca o jedinečnom výskume prof. Ivana Hulína (1989) a reportáž o unikátnom hasičskom aute bratislavských hasičov (1989) vysielala CNN a rovnako BBC. Následne jeho sériu reportáži z výskumných slovenských ústavov (1989 – 1990) vysielala BBC.

Pre Slovenský rozhlas pripravil scenáre dramatických literárnych pásiem, k najznámejším patrí Londonov raj (1998) o Jackovi Londonovi, či Mág reality (1997) o americkom spisovateľovi Philipovi K. Dickovi, súbor scenárov dramatizácií o slovenských autoroch a to: Peter Jaroš (2021), Bystrík Šikula, Ľuboš Jurík, Roman Brat, Tatiana Jaglová, Zuzana Cigánová, Milan Zelinka, Dušan Mikolaj (všetky 2022). Dušan Taragel, Zuzana Kuglerová, Denisa Fulmeková, Hana Košková, Milan Zelinka, Miroslav Musil, Lucia Satinská, Ján Štrasser (všetky 2023). Rádio Devín vysielalo v premiére v roku 2024 jeho prózu Veľa šťastia Marka Twaina v réžii Karola D. Horvátha a s brilantným účinkovaním hercov Jána Mistríka a Michala Rovňáka. Zároveň Rádio Devín v premiére uviedlo jeho životopisnú hru o indickom mysliteľovi Posledné pokušenie Mahatmá Gándhího.

 Film 
 1989 – Animácia činnosti srdca, scenár k dokumentárnemu filmu o práci prof. Ivana Hulína
 1990 – Astronaut – kazateľ, dokumentárny film o Jamesovi Irwinovi
 1992 – Tisíc malých princov, filmová protivojnová poéma
 1992 – Gróf strateného času, hraný dokument. film v hlavnej úlohe Dušan Jamrich
 2010 – Vojak bez zbrane, hraný dokument. film, réžia Ján Háber, účinkovanie a spoluautor námetu – (premiéra v STV 28. 8. 2012)

 Próza 
 1995 – Sme samí lepší chlap, román
 1995 – ...ani prvý ani posledný..., publicistika
 1996 – Paľko Hrchov, zbierka poviedok
 1997 – Reportážna inventúra, publicistika
 1999 – Najvyšší a najnižší, román
 2004 – „O“, kniha poviedok
 2009 – Oskár ide do neba, román
 2010 – Mäkké F, román
 2012 – Štefánik po pristátí zastrelený?, publicistika
 2013 – Kristus, novela
 2017 – Kričiace kamene, román
 2018 – Úsmevy z pekla, román
 2020 – Exhumujme Štefánika!, publicistika
 2021 – Príbehy nielen z inej hviezdy / zbierka poviedok
 2022 – Úsměvy z pekla, román vydaný v preklade v češtine (Praha)
 2023 – Timrava je divoká, čierna voda (...šír lásku, ty kompót...), zbierka poviedok
 2024 – Skutky vracajú úder, román
 2025 – Sme samý lepší chlap (po tridsiatich rokoch), román
 2026 – Ako výmysly šli do školy, kniha rozprávok
 2026 – Ako zomrel Štefánik?, publicistika

 Poézia 
 1998 – Pokoj rezbára, zbierka poézie
 2001 – Egotikon, zbierka poézie
 2003 – Záhady duševnej záhrady, zbierka poézie
 2005 – Intimity, zbierka poézie
 2007 – Dva tóny, zbierka poézie
 2008 – Štvrťstoročie lásky„, zbierka poézie – ľúbostnej venovanej manželke s básničkami na každý deň
 2008 – Voňavé milovanie“, zbierka intímnej poézie
 2009 – Sto plus jedna láska, zbierka poézie
 2011 – Popísané páperie, zbierka poézie
 2011 – Spovede z dymu, zbierka poézie
 2012 – Po rebríku do neba, zbierka poézie
 2013 – Skameniem, zbierka poézie
 2014 – Babylonská si láska, zbierka poézie
 2015 – Mám malý kúsok raja slabých, zbierka poézie
 2015 – Zmením ak sa teším, zbierka poézie
 2016 – Administrátor hry len miluje, zbierka poézie
 2016 – Ariadnin dážď nesie absurdity, zbierka poéziee
 2017 – Duši v pravej chvíli, zbierka poézie
 2018 – Smerovník žmýka pyžamu, zbierka poézie
 2019 – Sovie hniezdo pokoja, zbierka poézie
 2021 – Stále bežím domov, zbierka poézie

 Zborníky 
 19721978 – Plameň, Košice
 1986 – Jarný súzvuk, Krajská knižnica Košice
 1987 – Záchvevy, Krajská knižnica Košice
 1990 – Sláva životu, zostavovateľ Gustáv Hupka, Obzor, Bratislava
 2001 – Slovensko v roku 2001, Matica slovenská, zostavovateľ Roman Michelko
 20052009 – Almanach Nitra, zostavovateľ prof. Andrej Červeňák
 2010 – Košická čítanka – literárne potulky mestom Košice (3), zostavovateľ Milan Kolcun
 2011 – Nula – spoločná zbierka poézie siedmich autorov, zostavovatelia Marcel Páleš a Peter Papšo
 2014 – Ladislav Ťažký kaliber slovenskej literatúry, zborník, zostavovateľ Peter Korec
 2016 – Európa lesom, zborník, zostavovateľ Tatiana Figurová, Lesy SR š. p.
 2016 – Alexander Dubček Osobnosť Slovenska, zborník, zostavovateľ Peter Korec, GEORG, Žilina
 2016 – Ladislav Ťažký Osobnosť Slovenska, zborník, zostavovateľ Peter Korec, GEORG, Žilina
 2016 – Poézia haiku, zostavovateľ Ivan Čipčala, PF ART, Kežmarok
 2018 – Básnici 2018, zborník Spolku slovenských spisovateľov, Bratislava
 2021 – Trinásť mužov Dvadsať žien, antológia Pars Artem
 2022 – Topoľčianky, zborník, zostavovateľ Peter Korec, GEORG, Žilina
 2023 – Antológia svetových básnikov (Hyperpoem project) zapísaná do Guinessovej knihy rekordov v počte spoluatorov s číslom 1653 vydanej v USA
 2024 - Nielen o stretnutiach veteránov boxu, zostavovateľ Peter Korec, GEORG, Žilina

 Dramatická tvorba 
 1982/1983 – komparz v seriáli Povstalecká história (réžia Andrej Lettrich) postavy: anglo – americká misia, francúzsky dobrovoľník, slovenský gazda, vysokoškolský dobrovoľník na stráži Goliana s R. Brzobohatým
 1989 – animovaný seriál vysielaný v ČSTV – STV Bratislava, námet, scenár, réžia 7 dielov
 1989 – hraný seriál vysielaný v ČSTV – STV Bratislava s Mirom Nogom v hlavnej úlohe a s bratmi Tomášom a Lukášom Zednikovičovcami, scenár a réžia 7 dielov
 1997 – Mág reality – rozhlasová hra o P. K. Dickovi, Slovenský rozhlas, Bratislava, 30 min.
 1998 – Londonov raj – rozhlasová hra o J. Londonovi, Slovenský rozhlas, Bratislava, 60 min.
 2004/2005 – Príbehy mena, cyklus rozhlasových poviedok na každý deň v roku, 366 dielov, rádio Lumen, Banská Bystrica
 2006/2007 – Svätí pre súčasnosť, rozhlasový cyklus životopisov svätcov na každý deň v roku 366 dielov, rádio Lumen, Banská Bystrica
 2012 – Vannius kontra slovanský Panteón – libreto k opere, hudba Miloslav Mojžiš (DH, o. z.)
 2012 – Kráľovná chudoby sv. Alžbeta – libreto k opere, hudba Miloslav Mojžiš (DH, o. z.)
 2012 – Liszt a sv. Cyril a Metod – libreto k opere, hudba Miloslav Mojžiš (DH, o. z.)
 2013 – Šimšilijum – rozprávkový muzikál na motíve Pavla Dobšinského a i. autorov, hudba Miloslav Mojžiš (DH, o. z.)
 2021 – Peter Jaroš: Pasca – rozhlasový scenár o diele Petra Jaroša, premiéra 28. 11. 2021 Rádio Devín
 2022 – Ľuboš Jurík: Sami na tomto svete – slovenský erotikon – rozhlasový scenár o diele Ľuboša Juríka, premiéra 17. 12. 2023, Rádio Devín
 2022 – Milan Zelinka: Neblahé skutočnosti – rozhlasový scenár o diele Milana Zelinku premiéra 19. 3. 2023, Rádio Devín
 2022 – Roman Brat: Štyria jazdci – rozhlasový scenár o diele Romana Brata, premiéra Rádio Devín 18. 12. 2022
 2022 – Tatiana Jaglová: Čertova svadba – rozhlasový scenár o diele Tatiany Jaglovej premiéra 5. 2. 2023, Rádio Devín
 2022 – Dušan Mikolaj: Vytvor, čo sme ťa neučili – rozhlasový scenár o diele Dušana Mikolaja premiéra 26. 2. 2023, Rádio Devín
 2022 – Zuzana Cigánová: Jedným vrzom – rozhlasový scenár o diele Zuzany Cigánovej premiéra 2. 4. 2023, Rádio Devín
 2022 – Bystrík Šikula: Kvet medzi priepasťami – rozhlasový scenár o diele Bystríka Šikulu premiéra 8. 1. 2023 Rádio Devín
 2023 – Zuzana Kuglerová: Veľká kniha keltských povestí – rozhlasový scenár o diele Zuzany Kuglerovej, premiéra 26. 11. 2023, Rádio Devín
 2023 – Miroslav Musil: Štefánik – Mon Amour – rozhlasový scenár o diele Miroslava Musila, premiéra 22. 12. 2024, Rádio Devín 
 2023 – Milan Zelinka: Slzy bieleho úhora – rozhlasový scenár o diele Milana Zelinku, premiéra 10. 12. 2023, Rádio Devín
 2023 – Lucia Satinská: Milý Tato Listy z tohto sveta – rozhlasový scenár o diele Lucie Molnár Satinskej, premiéra 21. 1. 2024, Rádio Devín
 2023 – Denisa Fulmeková: Úzkosť – rozhlasový scenár o diele Denisy Fulmekovej, premiéra 3. 3. 2024, Rádio Devín
 2023 – Hana Košková: Rozhovor s mlčaním – rozhlasový scenár o diele Hany Koškovej premiéra 1. 10. 2023
 2023 – Ján Štrasser: Tvár v zrkadle – rozhlasový scenár o diele Jána Štrassera, premiéra 7. 1. 2024, Rádio Devín
 2023 – Dušan Taragel: Mafiánske balady – rozhlasový scenár o diele Dušana Taragela premiéra 29. 10. 2023, Rádio Devín
 2023 – Pierkové dobrodružstvá – rozprávkový rozhlasový seriál, premiéra od 4. do 8. marca 2024, Rádio Devín
 2024 – Mene tekel ufarsin (15 minút) – pásmo protivojnovej poézie (Variácie na tému doby: 109 prázdnym kočíkom v Ľvove; Variácie na tému doby: Čakanie na vysvetlenie od Daniela; Vojnové variácie) účinkuje: Peter Sklár, premiéra 12. 4. 2024, Rádio Devín
 2024 – Veľa šťastia Marka Twaina (48 minút) – rozhlasová hra o živote a najmä o hodine smrti amerického spisovateľa v réžii Karola D. Horvátha, v ktorej herecky excelovali Ján Mistrík a Michal Rovňák, premiéra 19. 10. 2024, Rádio Devín
 2024 – Posledné pokušenie Mahatmá Gándhího (38 minút) – rozhlasová hra o živote indického mysliteľa M. Gándhího v réžii Karola D. Horvátha účinkujú: Alfréd Swan a Lucia Vráblicová, premiéra 30. 10. 2024, Rádio Devín
 2024 – Petrove pozdné odpoludnie (21 minút) – rozhlasová poviedka v réžii Karola D. Horvátha účinkujú: Denis Šatan a Marián Gečevský, premiéra 3. 11. 2024, Rádio Devín
 2024 – Jaroslav Klus: Myšlienkové oddelenie (30 minút) – rozhlasový scenár o diele Jaroslava Klusa, premiéra 24. 11. 2024, Rádio Devín
 2024 – Miroslav Musil: Štefánik – Mon Amour (28 minút) – rozhlasový scenár o diele Miroslava Musila, premiéra 22. 12. 2024, Rádio Devín

 Ocenenia 
 1998 – medaila ministra obrany III. stupňa na návrh slovenských vojenských letcov za zvláštne zásluhy o slovenské vojenské letectvo
 2004 – prvé miesto v celoslovenskej literárnej súťaži Braneckého Trenčín, kategória próza dospelých, za text Kristus
 2007 – laureát literárnej súťaže knižnice v Plzni, Česko
 2008 – ocenenie Mestskej knižnice v Čelákoviciach pri Prahe za poéziu
 2009 – prvá cena v čitateľskej súťaži českého literárneho serveru pismak.cz s básňou na tému Snenie
 2009 – cena mimoriadnej prvej jarnej kvetiny v poetickej súťaži Cesta, literárny server pismak.cz
 2009 – druhá cena v čitateľskej súťaži českého literárneho serveru pismak.cz v poetickej súťaži Strom
 2009 – prvé miesto v poézii v čitateľskej súťaži Kolotoč
 2009 – druhé miesto v poézii v čitateľskej súťaži Jaro
 2009 – tretie miesto v poézii v súťaži Hranice síl
 2009 – hlavná cena 7. ročníka českého festivalu Literární Vysočina Chotěboř/Praha 2009 pohára Quo vadis za rukopis Mäkké „F“
 2009 – prvá cena v poézii v súťaži Krasohľad
 2009 – víťaz literárnej súťaže Adrenalín s fejtónom Záletník
 2009 – prvá cena v súťaži Medzi nami blogu denníka Pravda www.netsity.sk v poézii
 2009 – prvé miesto v poetickej súťaži Miesto, kde sa rad vraciaš
 2009 – 3. miesto v poetickej súťaži Doznievanie leta a zároveň cenu poroty
 2009 – 2. miesto v poetickej súťaži Keď nemôžem v noci spať
 2009 – prvé miesto v poetickej súťaži Vianočná
 2010 – prvé miesto v poetickej súťaži na shakespearovskú tému Byť, či nebyť
 2010 – víťaz českej poetickej súťaže s básňou Veční vo svete viet
 2010 – cena poroty v poetickej súťaži za báseň Zabudnutá vločka tela
 2010 – cena poroty v poetickej súťaži Za čím nebežím
 2010 – prvá cena v poetickej súťaži Vietor vo vlasoch
 2010 – tretie miesto v poetickej súťaži Snehová vločka s básňou Si biela vločka
 2011 – druhé miesto v poetickej súťaži v Česku na tému miesto pre... za báseň Dlane
 2011 – druhé miesto v poetickej súťaži Klubu Romantik s básňou Január perie mraky v ľadových korytách hôr
 2011 – prvé miesto v poetickej súťaži s básňou Barbar a Dutinky
 2011 – prvé miesto v českej poetickej súťaži Stratený kľúč s básňou Kľúč od duše sa vždy stráca
 2011 – druhé miesto v českej poetickej súťaži Za vrátkami hlas Kryla
 2011 – víťaz denníka Pravda v súťaži blogov s poéziou a 370 básňami
 2012 – držiteľ čestného titulu TOP autor medzinárodného poetického festivalu Po stranách Moravy za rok 2012
 2022 – držiteľ Plakety storočnice Gabriela Zelenaya 19222022
 2023 – prémia Slovenského centra PEN za knihu Príbehy nielen z inej hviezdy
 2025 – výročná cena Vydavateľstva DAXE za literárnu tvorbu pre deti v roku 2024

 Referencie 

 Externé odkazy 

 Zoznam diel Stanislava Hábera v súbornom katalógu Slovenskej národnej knižnice

Kategória:Osobnosti z Brezna
Kategória:Slovenskí spisovatelia
Kategória:Slovenskí básnici
Kategória:Slovenskí novinári
Kategória:Slovenskí redaktori periodík
Kategória:Slovenskí rozhlasoví redaktori
Kategória:Slovenskí rozhlasoví scenáristi
Kategória:Slovenskí televízni redaktori
Kategória:Slovenskí televízni moderátori
Kategória:Slovenskí hovorcovia
Kategória:Absolventi Filozofickej fakulty Univerzity Komenského v Bratislave